CELEX: 42014X0325(01)
Language: ro
Date: 2014-03-25 00:00:00
Title: Regulamentul nr. 56 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea farurilor pentru mopede și vehicule asimilate acestora

25.3.2014   
            
            
               RO
            
            
               Jurnalul Oficial al Uniunii Europene
            
            
               L 89/77
            
         Numai textele originale CEE–ONU au efect juridic în temeiul dreptului public internațional. Situația și data intrării în vigoare ale prezentului regulament trebuie verificate în cea mai recentă versiune a documentului de situație CEE-ONU TRANS/WP.29/343, disponibilă la adresa:
   http://www.unece.org/trans/main/wp29/wp29wgs/wp29gen/wp29fdocstts.html
   
      Regulamentul nr. 56 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea farurilor pentru mopede și vehicule asimilate acestora
   
   Include întreg textul valabil până la:
   Seria 01 de amendamente – Data intrării în vigoare: 12 septembrie 2001
   CUPRINS
   REGULAMENT
   
               1.
            
            Domeniul de aplicare
         
               2.
            
            Definiția „tipului”
         
               3.
            
            Cererea de omologare
         
               4.
            
            Marcaje
         
               5.
            
            Omologarea
         
               6.
            
            Specificații generale
         
               7.
            
            Specificații speciale
         
               8.
            
            Cerințe privind dispersoarele și filtrele colorate
         
               9.
            
            Conformitatea producției
         
               10.
            
            Sancțiuni în cazul nerespectării conformității producției
         
               11.
            
            Modificarea și extinderea omologării unui tip de far
         
               12.
            
            Încetarea definitivă a producției
         
               13.
            
            Denumirile și adresele serviciilor tehnice responsabile cu efectuarea încercărilor de omologare, precum și ale serviciilor administrative
         
               14.
            
            Dispoziții tranzitorii
         ANEXE
   
               Anexa 1 –
            
            Comunicare privind acordarea, extinderea, refuzul sau retragerea omologării sau încetarea definitivă a producției unui tip de far în temeiul Regulamentului nr. 56
         
               Anexa 2 –
            
            Dispunerea mărcii de omologare
         
               Anexa 3 –
            
            Măsurători fotometrice
         
               Anexa 4 –
            
            Cerințe minime privind procedurile de control al conformității producției
         
               Anexa 5 –
            
            Cerințe minime privind eșantionarea efectuată de către un inspector
         1.   DOMENIUL DE APLICARE
   Prezentul regulament se aplică omologării farurilor care utilizează lămpi cu incandescență, care produc o singură lumină de întâlnire și care sunt destinate echipării mopedelor (1) și vehiculelor asimilate acestora.
   2.   DEFINIȚIA „TIPULUI”
   „Faruri de diferite tipuri” înseamnă faruri care diferă în privința unor aspecte esențiale, precum:
   
               2.1.
            
            
               denumirea comercială sau marca;
            
         
               2.2.
            
            
               caracteristicile sistemului optic;
            
         
               2.3.
            
            
               includerea sau eliminarea unor componente care pot modifica rezultatele optice prin reflexie, refracție sau absorbție. O schimbare a culorii fasciculelor emise de faruri ale căror alte caracteristici nu sunt modificate nu este considerată o schimbare a tipului de far. Pentru astfel de faruri trebuie să se atribuie același număr de omologare.
            
         3.   CEREREA DE OMOLOGARE
   Cererea de omologare se depune de către titularul denumirii comerciale sau al mărcii sau de către reprezentantul său autorizat. Orice cerere trebuie să fie însoțită de:
   
               3.1.
            
            
               desene, în triplu exemplar, suficient de detaliate pentru a permite identificarea tipului. Desenele trebuie să indice poziția prevăzută pentru marca de omologare și să prezinte farul în vedere frontală și în secțiune laterală transversală, cu indicarea schematică a striațiilor optice și a prismelor dispersorului;
            
         
               3.2.
            
            
               o descriere tehnică succintă care să precizeze, în special, clasa lămpii cu incandescență prezentate;
            
         
               3.3.
            
            
               două dispozitive cu dispersoare incolore (2).
            
         
               3.4.
            
            
               Autoritatea competentă verifică existența unor condiții satisfăcătoare pentru asigurarea controlului efectiv al conformității producției, înainte de acordarea omologării de tip.
            
         4.   MARCAJE
   
               4.1.
            
            
               Farurile prezentate pentru omologare trebuie să poarte următoarele inscripții, în mod clar, lizibil și de neșters:
               
                           4.1.1.
                        
                        
                           denumirea comercială sau marca solicitantului;
                        
                     
                           4.1.2.
                        
                        
                           identificarea categoriei de lampă cu incandescență prezentate.
                        
                     
         
               4.2.
            
            
               În plus, farurile trebuie să includă, pe dispersor și pe corpul principal (reflectorul fiind considerat corpul principal) (3) un spațiu de mărime suficientă pentru marca de omologare; aceste spații trebuie să fie prezentate în desenele menționate la punctul 3.1. de mai sus.
            
         5.   OMOLOGAREA
   
               5.1.
            
            
               În cazul în care dispozitivele prezentate în vederea omologării în conformitate cu prevederile de la punctul 3 de mai sus îndeplinesc cerințele prezentului regulament, se acordă omologarea.
            
         
               5.2.
            
            
               Pentru fiecare tip omologat se atribuie un număr de omologare. Primele două cifre ale acestuia (în prezent 00, corespunzătoare regulamentului în forma sa originală) indică seria de amendamente care cuprind cele mai recente modificări tehnice majore la regulament în momentul acordării omologării. Aceeași parte contractantă nu poate să atribuie același număr unui alt tip de far.
            
         
               5.3.
            
            
               Notificarea privind omologarea, extinderea sau refuzul omologării unui tip de far în temeiul prezentului regulament trebuie să fie comunicată părților la Acordul din 1958, care aplică prezentul regulament, printr-o fișă conformă cu modelul din anexa 1 la prezentul regulament.
            
         
               5.4.
            
            
               Pe fiecare far conform cu un tip omologat în temeiul prezentului regulament trebuie să se aplice, în spațiile menționate la punctul 4.2. de mai sus, în plus față de marcajul prevăzut la punctul 4.1.
            
         
               5.4.1.
            
            
               o marcă de omologare internațională (4) formată din următoarele elemente:
               
                           5.4.1.1.
                        
                        
                           un cerc în interiorul căruia se află litera „E” urmată de numărul de identificare al țării care a acordat omologarea (5);
                        
                     
                           5.4.1.2.
                        
                        
                           un număr de omologare.
                        
                     
         
               5.5.
            
            
               Aceste marcaje trebuie să fie clar lizibile și să nu poată fi șterse, în conformitate cu punctul 5.4.
            
         
               5.6.
            
            
               Anexa 2 la prezentul regulament oferă un exemplu de dispunere a mărcii de omologare.
            
         6.   SPECIFICAȚII GENERALE
   
               6.1.
            
            
               Fiecare dispozitiv trebuie să corespundă specificațiilor indicate la punctul 7 din prezentul regulament.
            
         
               6.2.
            
            
               Farurile trebuie să fie concepute și construite astfel încât, în condiții normale de utilizare și în ciuda vibrațiilor la care pot fi supuse, să continue să funcționeze corect și să își păstreze caracteristicile prevăzute de prezentul regulament.
            
         
               6.3.
            
            
               Piesele destinate susținerii lămpii cu incandescență în reflector trebuie să fie construite astfel încât, chiar pe întuneric, să permită montarea lămpii cu incandescență doar în poziția corectă.
            
         7.   SPECIFICAȚII SPECIALE
   
               7.1.
            
            
               Poziția corectă a dispersorului față de sistemul optic trebuie să fie marcată în mod clar și să fie blocată pentru a preveni rotirea.
            
         
               7.2.
            
            
               Pentru măsurarea iluminării produse de far, se utilizează un ecran de măsurare, ca cel descris în anexa 3 la prezentul regulament, și o lampă cu incandescență standard, cu un balon incolor și cu suprafața netedă, în conformitate cu categoria S3 din Regulamentul nr. 37.
               Lampa cu incandescență standard trebuie să fie reglată pentru a atinge fluxul luminos de referință aplicabil, în conformitate cu valorile prevăzute pentru aceste lămpi în Regulamentul nr. 37.
            
         
               7.3.
            
            
               Fasciculul trebuie să aibă o linie de separație delimitată suficient de bine pentru a permite un reglaj satisfăcător cu ajutorul său. Linia de separație trebuie să fie cât mai orizontală și cât mai dreaptă posibil, pe o lungime orizontală de cel puțin ± 900 mm, măsurată la o distanță de 10 m.
               Atunci când reglajul se face conform dispozițiilor din anexa 3, farurile trebuie să îndeplinească cerințele specificate în anexa respectivă.
            
         
               7.4.
            
            
               Modelul fasciculului proiectat nu trebuie să prezinte nicio variație laterală, care să afecteze buna vizibilitate.
            
         
               7.5.
            
            
               Iluminarea pe ecranul menționat la punctul 7.2. de mai sus trebuie să fie măsurată prin intermediul unui fotoreceptor cu o suprafață utilă cuprinsă într-un pătrat cu latura de 65 mm.
            
         8.   CERINȚE REFERITOARE LA DISPERSOARE ȘI FILTRE COLORATE
   8.1.   Omologarea poate fi obținută pentru faruri care emit, cu o lampă incoloră, fie lumină incoloră, fie lumină galben-selectiv. Exprimate în coordonate tricromatice ale CIE, caracteristicile colorimetrice corespunzătoare dispersoarelor sau filtrelor galbene sunt următoarele:
   Filtru galben-selectiv (ecran sau dispersor)
   
               Limită spre roșu
            
            
               y ≥
            
            
               0,138 + 0,58 x
            
         
               Limită spre verde
            
            
               y ≤
            
            
               1,29 x – 0,1
            
         
               Limită spre alb
            
            
               y ≤
            
            
               – x + 0,966
            
         
               Limită spre valoare spectrală
            
            
               y ≤
            
            
               – x + 0,992
            
         ceea ce se poate exprima, de asemenea, în modul următor:
   
               lungime de undă dominantă
            
            
               575 - 585 nm
            
         
               factor de puritate
            
            
               0,90 - 0,98
            
         Factorul de transmisie trebuie să fie ≥ 0,78
   Factorul de transmisie trebuie să fie determinat cu ajutorul unei surse de lumină cu o temperatură de culoare de 2 854 K [corespunzător etalonului de iluminat A al Comisiei Internaționale pentru Iluminat (CIE)].
   8.2.   Filtrul trebuie să facă parte din far și să fie atașat astfel încât utilizatorul să nu îl poată demonta accidental sau intenționat, cu scule obișnuite.
   8.3.   Observație privind culoarea
   Întrucât orice omologare în baza prezentului regulament se acordă, în temeiul punctului 8.1. de mai jos, pentru un tip de far care emite fie lumină incoloră, fie lumină galben-selectiv, articolul 3 din Acordul la care este anexat regulamentul nu împiedică părțile contractante să interzică farurile care emit un fascicul de lumină incoloră sau galben-selectiv pe vehicule înmatriculate de acestea.
   9.   CONFORMITATEA PRODUCȚIEI
   
               9.1.
            
            
               Farurile omologate în temeiul prezentului regulament sunt fabricate astfel încât să fie conforme cu tipul omologat, îndeplinind cerințele de la punctele 7. și 8.
            
         
               9.2.
            
            
               Pentru a verifica dacă sunt respectate cerințele de la punctul 9.1., trebuie să se efectueze controale corespunzătoare ale producției.
            
         
               9.3.
            
            
               În special, titularul omologării trebuie:
               
                           9.3.1.
                        
                        
                           să asigure existența procedurilor pentru un control eficace al calității produselor;
                        
                     
                           9.3.2.
                        
                        
                           să aibă acces la echipamentul de control necesar verificării conformității pentru fiecare tip omologat;
                        
                     
                           9.3.3.
                        
                        
                           să asigure înregistrarea datelor privind rezultatele încercărilor, precum și faptul că documentele conexe rămân disponibile o anumită perioadă, stabilită de comun acord cu serviciul administrativ;
                        
                     
                           9.3.4.
                        
                        
                           să analizeze rezultatele fiecărui tip de încercare, pentru a verifica și pentru a asigura stabilitatea caracteristicilor produsului, ținând cont de variațiile admisibile în producția industrială;
                        
                     
                           9.3.5.
                        
                        
                           să garanteze că pentru fiecare tip de produs se efectuează cel puțin încercările prevăzute în anexa 4 la prezentul regulament;
                        
                     
                           9.3.6.
                        
                        
                           să asigure că orice eșantionare care pune în evidență neconformitatea cu tipul de încercare luat în considerare este urmată de o nouă eșantionare și de o nouă încercare. Trebuie să se ia toate măsurile necesare pentru a restabili conformitatea producției în cauză.
                        
                     
         
               9.4.
            
            
               Autoritatea competentă care a acordat omologarea poate, în orice moment, să verifice metodele de control al conformității aplicabile fiecărei unități de producție.
               
                           9.4.1.
                        
                        
                           Cu ocazia fiecărei inspecții, trebuie să se prezinte inspectorului extern rapoartele de încercare și de control al producției.
                        
                     
                           9.4.2.
                        
                        
                           Inspectorul poate alege, prin sondaj, eșantioane pentru a fi încercate în laboratorul producătorului. Numărul minim de eșantioane poate fi determinat în funcție de rezultatele controalelor proprii ale producătorului.
                        
                     
                           9.4.3.
                        
                        
                           În cazul în care nivelul calității pare a fi nesatisfăcător sau atunci când pare necesar să se verifice validitatea încercărilor efectuate în temeiul punctului 9.4.2. de mai sus, inspectorul trebuie să selecteze eșantioane pentru a le trimite la serviciul tehnic care a efectuat încercările de omologare, pe baza criteriilor din anexa 5.
                        
                     
                           9.4.4.
                        
                        
                           Autoritatea competentă poate efectua oricare dintre încercările prevăzute în prezentul regulament. Aceste încercări se efectuează pe eșantioane selectate aleatoriu, fără a perturba angajamentele de livrare ale producătorilor și în conformitate cu criteriile din anexa 5.
                        
                     
                           9.4.5.
                        
                        
                           Autoritatea competentă depune eforturi pentru a obține o frecvență a inspecțiilor de una la doi ani. Cu toate acestea, frecvența inspecțiilor este la discreția autorității competente și depinde de încrederea acesteia în măsurile de asigurare a unui control eficient al conformității producției. În cazul în care se înregistrează rezultate negative, autoritatea competentă se asigură că sunt luate toate măsurile necesare pentru restabilirea, în cel mai scurt timp, a conformității producției.
                        
                     
         
               9.5.
            
            
               Nu se iau în considerare farurile care prezintă defecte evidente.
            
         10.   SANCȚIUNI ÎN CAZUL NERESPECTĂRII CONFORMITĂȚII PRODUCȚIEI
   
               10.1.
            
            
               Omologarea acordată pentru un far în temeiul prezentului regulament poate fi retrasă în cazul în care nu sunt respectate cerințele precizate mai sus sau atunci când un far care poartă marca de omologare nu este conform cu tipul omologat.
            
         
               10.2.
            
            
               În cazul în care o parte contractantă la acordul din 1958, care pune în aplicare prezentul regulament, retrage o omologare acordată anterior, aceasta informează imediat celelalte părți contractante care pun în aplicare prezentul regulament, prin intermediul unei fișe de comunicare conforme cu modelul din anexa 1 la prezentul regulament.
            
         11.   MODIFICAREA ȘI EXTINDEREA OMOLOGĂRII UNUI TIP DE FAR
   
               11.1.
            
            
               Orice modificare a tipului de vehicul se comunică serviciului administrativ care a omologat tipul de far. Acest serviciu poate:
               
                           11.1.1.
                        
                        
                           să considere că modificările făcute nu sunt susceptibile să aibă un efect negativ semnificativ și că, în orice caz, tipul de far îndeplinește, în continuare, cerințele sau
                        
                     
                           11.1.2.
                        
                        
                           să solicite un raport de încercare suplimentar serviciului tehnic responsabil cu efectuarea încercărilor.
                        
                     
         
               11.2.
            
            
               Confirmarea sau refuzul omologării, cu precizarea modificărilor, trebuie notificate părților la acord care aplică prezentul regulament, prin procedura specificată la punctul 5.3. de mai sus.
            
         
               11.3.
            
            
               Autoritatea competentă care acordă extinderea omologării atribuie extinderii respective un număr de serie, pe care îl notifică părților contractante la Acordul din 1958, care aplică prezentul regulament, prin intermediul unei fișe de comunicare conforme cu modelul din anexa 1 la prezentul regulament.
            
         12.   ÎNCETAREA DEFINITIVĂ A PRODUCȚIEI
   În cazul în care titularul unei omologări încetează definitiv să mai fabrice un far omologat în conformitate cu prezentul regulament, acesta trebuie să informeze în consecință autoritatea care a acordat omologarea. După primirea comunicării relevante, această autoritate, la rândul său, notifică celelalte părți la Acordul din 1958, care aplică prezentul regulament, prin intermediul unei fișe de comunicare conforme modelului din anexa 1 la prezentul regulament.
   13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE, PRECUM ȘI ALE SERVICIILOR ADMINISTRATIVE
   Părțile la acordul din 1958, care aplică prezentul regulament, comunică Secretariatului Organizației Națiunilor Unite denumirile și adresele serviciilor tehnice responsabile cu efectuarea încercărilor de omologare, precum și ale serviciilor administrative care acordă omologarea și cărora trebuie să le fie trimise certificatele de omologare sau de extindere, refuz sau retragere a omologării, emise în alte țări.
   14.   DISPOZIȚII TRANZITORII
   
               14.1.
            
            
               După șase luni de la data oficială a intrării în vigoare a Regulamentului nr. 113, părțile contractante care aplică prezentul regulament nu mai acordă omologări CEE în conformitate cu prezentul regulament.
            
         
               14.2.
            
            
               Părțile contractante care aplică prezentul regulament nu refuză acordarea de extinderi ale omologărilor emise în temeiul seriei 01 de amendamente la prezentul regulament.
            
         
               14.3.
            
            
               Omologările acordate în temeiul prezentului regulament înainte de data intrării în vigoare a Regulamentului nr. 113, precum și toate extinderile omologărilor, inclusiv cele acordate pe baza versiunii originale a prezentului regulament, își păstrează valabilitatea pe o perioadă nedeterminată.
            
         
               14.4.
            
            
               Părțile contractante care aplică prezentul regulament continuă să acorde omologări pentru faruri pe baza seriei 01 de amendamente sau pe baza versiunii originale a prezentului regulament, cu condiția ca farurile să fie destinate montării ca piese de schimb pentru vehiculele în uz.
            
         
               14.5.
            
            
               Începând cu data oficială a intrării în vigoare a Regulamentului nr. 113, nicio parte contractantă care aplică prezentul regulament nu interzice echiparea unui nou tip de vehicul cu un far omologat în temeiul Regulamentului nr. 113.
            
         
               14.6.
            
            
               Părțile contractante care aplică prezentul regulament permit în continuare montarea pe un vehicul sau pe un tip de vehicul a unui far omologat în temeiul prezentului regulament.
            
         
               14.7.
            
            
               Părțile contractante care aplică prezentul regulament permit în continuare montarea sau utilizarea pe un vehicul în uz a unui far omologat în temeiul prezentului regulament, în versiunea sa originală, cu condiția ca farul să fie destinat utilizării ca piesă de schimb.
            
         
      (1)  Astfel cum este definit în Convenția din 1968 privind circulația rutieră, capitolul I, articolul 1 litera (m) (E/CONF.56/16/Rev.l).
   
      (2)  În cazul în care sunt destinate producției de faruri cu dispersoare colorate, trebuie să fie prezentate două eșantioane de dispersoare colorate în plus, doar pentru încercarea culorii.
   
      (3)  În cazul în care dispersorul nu poate fi separat de corpul principal (reflectorul fiind considerat corpul principal), este suficientă prevederea unui astfel de spațiu pe dispersor.
   
      (4)  În cazul în care diferite tipuri de faruri au un dispersor identic sau un reflector identic, dispersorul și reflectorul pot purta diverse mărci de omologare ale acestor tipuri de faruri, cu condiția ca numărul de omologare acordat pentru tipul specific prezentat în vederea omologării să poată fi identificat fără ambiguitate.
   
      (5)  Numerele de identificare ale părților contractante la Acordul din 1958 sunt reproduse în anexa 3 la Rezoluția consolidată privind construcția vehiculelor (R.E.3), documentul TRANS/WP.29/78/Rev.2/Amend.1.
   
      ANEXA 1
      
         FIȘĂ DE COMUNICARE
      
      [Format maxim: A4 (210 × 297 mm)]
      
         
   
   
      ANEXA 2
      
         DISPUNEREA MĂRCII DE OMOLOGARE
      
      
         
      a ≥ 5 mm
      Farul care poartă marca de omologare de mai sus a fost omologat în Țările de Jos (E4), sub numărul de omologare 00243. Primele două cifre indică faptul că omologarea a fost acordată în conformitate cu cerințele prezentului regulament, în forma sa originală.
      
         Notă
      
      Numărul de omologare trebuie să fie amplasat în apropierea cercului și dispus fie deasupra sau dedesubtul literei „E”, fie la stânga sau la dreapta acestei litere. Cifrele care formează numărul de omologare trebuie să se afle de aceeași parte a literei „E” și să fie orientate în aceeași direcție. Trebuie evitată utilizarea cifrelor romane la scrierea numerelor de omologare, pentru a se elimina orice risc de confuzie cu alte simboluri.
   
   
      ANEXA 3
      
         MĂSURĂTORI FOTOMETRICE
      
      
                  1.
               
               
                  Pentru măsurători, ecranul de măsurare trebuie să fie amplasat la o distanță de 10 m în fața farului și perpendicular pe o linie care unește filamentul lămpii și punctul HV; linia H-H trebuie să fie orizontală. Pentru lămpi cu filament transversal, în timpul efectuării măsurătorilor filamentul trebuie să fie dispus cât mai orizontal posibil.
               
            
                  2.
               
               
                  Pe lateral, farurile trebuie să fie reglate astfel încât fasciculul să fie cât mai simetric posibil față de linia V-V.
               
            
                  3.
               
               
                  Pe verticală, farul trebuie să fie reglat astfel încât iluminarea în punctul HV să fie de 2 lx. În aceste condiții, linia de separație trebuie să fie situată între linia H-H și linia H-100 mm.
               
            
                  4.
               
               
                  Atunci când reglajul se face conform punctelor 2 și 3 de mai sus, nivelul de iluminare trebuie să atingă următoarele valori:
                  
                              4.1.
                           
                           
                              pe linia H-H și deasupra acesteia: maximum 2 lx;
                           
                        
                              4.2.
                           
                           
                              pe o linie situată la 300 mm sub linia H-H și pe o lățime de 900 mm de ambele părți ale liniei verticale V-V: nu mai puțin de 8 lx;
                           
                        
                              4.3.
                           
                           
                              pe o linie situată la 600 mm sub linia H-H și pe o lățime de 900 mm de ambele părți ale liniei verticale V-V: nu mai puțin de 4 lx;
                           
                        
            Ecran de măsurare
      
         
      (dimensiuni în mm, pentru o distanță de 10 m)
   
   
      ANEXA 4
      
         CERINȚE MINIME PRIVIND PROCEDURILE DE CONTROL AL CONFORMITĂȚII PRODUCȚIEI
      
      1.   DISPOZIȚII GENERALE
      
                  1.1.
               
               
                  Cerințele de conformitate se consideră ca fiind îndeplinite din punct de vedere mecanic și geometric atunci când diferențele nu depășesc abaterile inevitabile survenite în cursul procesului de fabricație care se încadrează în cerințele prezentului regulament.
               
            
                  1.2.
               
               
                  În ceea ce privește caracteristicile fotometrice, conformitatea farurilor produse în serie nu este contestată în cazul în care, în timpul încercării caracteristicilor fotometrice ale unui far ales la întâmplare și echipat cu o lampă cu incandescență standard, nicio valoare măsurată nu se abate, în sens nefavorabil, cu mai mult de 20 % de la valorile prescrise în prezentul regulament.
               
            
                  1.3.
               
               
                  În cazul în care rezultatele încercărilor descrise mai sus nu satisfac cerințele, farul este supus din nou încercărilor, utilizându-se o altă lampă cu incandescență standard.
               
            
                  1.4.
               
               
                  Nu se iau în considerare farurile care prezintă defecte evidente.
               
            
                  1.5.
               
               
                  Coordonatele cromatice se consideră a fi respectate atunci când farul este prevăzut cu o lampă cu incandescență reglată la temperatura de culoare conformă cu etalonul A.
                  Performanțele fotometrice ale unui far care emite lumină galben-selectiv atunci când este echipat cu o lampă cu incandescență incoloră trebuie să fie valorile din prezentul regulament înmulțite cu 0,84.
               
            2.   CERINȚE MINIME PENTRU VERIFICAREA CONFORMITĂȚII DE CĂTRE PRODUCĂTOR
      Pentru fiecare tip de far, titularul mărcii de omologare trebuie să efectueze cel puțin încercările următoare, la intervale adecvate. Aceste încercări trebuie efectuate în conformitate cu dispozițiile prezentului regulament.
      Orice eșantionare care pune în evidență neconformitatea pentru tipul de încercare considerat trebuie să conducă la o nouă eșantionare și la o nouă încercare. Producătorul trebuie să ia toate măsurile pentru a asigura conformitatea producției respective.
      2.1.   Natura încercărilor
      Încercările de conformitate din prezentul regulament acoperă caracteristicile fotometrice.
      2.2.   Metodele utilizate în cadrul încercărilor
      
                  2.2.1.
               
               
                  Încercările trebuie efectuate, în general, în conformitate cu metodele definite în prezentul regulament.
               
            
                  2.2.2.
               
               
                  Pentru orice încercare de conformitate efectuată de către producător se pot utiliza metode echivalente, cu aprobarea autorității competente responsabile cu efectuarea încercărilor de omologare. Producătorul trebuie să demonstreze că metodele de încercare utilizate sunt echivalente cu cele indicate în prezentul regulament.
               
            
                  2.2.3.
               
               
                  Aplicarea punctelor 2.2.1 și 2.2.2 necesită o etalonare continuă a echipamentelor de încercare și o corelare a acestora cu măsurătorile efectuate de o autoritate competentă.
               
            
                  2.2.4.
               
               
                  În toate cazurile, metodele de referință sunt cele din prezentul regulament, în special pentru controalele administrative și pentru eșantionare.
               
            2.3.   Modul de eșantionare
      Eșantioanele de faruri trebuie să fie selectate aleatoriu, dintr-un lot de producție omogen. Prin lot omogen se înțelege un ansamblu de faruri de același tip, definit în conformitate cu metodele de fabricație ale producătorului.
      Evaluarea se referă, în general, la producția de serie a unor fabrici specifice. Cu toate acestea, un producător poate grupa cifrele de producție privind același tip de far de la mai multe fabrici, cu condiția ca acestea să aplice aceleași criterii de calitate și același management al calității.
      2.4.   Caracteristicile fotometrice măsurate și înregistrate
      Farul selectat ca eșantion trebuie să fie supus măsurărilor fotometrice în punctele prevăzute de regulament, citirile fiind limitate la punctele HV, LH, RH, L 600 și R 600.
      2.5.   Criterii de acceptabilitate
      Producătorul este responsabil cu efectuarea analizei statistice a rezultatelor încercărilor și cu definirea, în acord cu autoritatea competentă, a criteriilor de acceptabilitate a produselor sale, pentru a îndeplini specificațiile definite pentru controlul conformității producției la punctul 9.1 din prezentul regulament.
      Criteriile de acceptabilitate trebuie stabilite astfel încât, la un nivel de încredere de 95 %, probabilitatea minimă de a obține rezultate pozitive la o verificare prin sondaj, în conformitate cu anexa 5 (prima eșantionare), să fie de 0,95.
   
   
      ANEXA 5
      
         CERINȚE MINIME PRIVIND EȘANTIONAREA EFECTUATĂ DE UN INSPECTOR
      
      1.   DISPOZIȚII GENERALE
      
                  1.1.
               
               
                  Cerințele de conformitate se consideră ca fiind îndeplinite din punct de vedere mecanic și geometric, atunci când diferențele nu depășesc abaterile inevitabile survenite în cursul procesului de fabricație, care se încadrează în cerințele prezentului regulament.
               
            
                  1.2.
               
               
                  În ceea ce privește caracteristicile fotometrice, conformitatea farurilor produse în serie nu este contestată în cazul în care, în timpul încercării caracteristicilor fotometrice ale unui far ales aleatoriu și echipat cu o lampă cu incandescență standard, nicio valoare măsurată nu se abate, în sens nefavorabil, cu mai mult de 20 % ce la valorile prescrise în prezentul regulament.
               
            
                  1.3.
               
               
                  Coordonatele cromatice se consideră a fi respectate atunci când farul este prevăzut cu o lampă cu incandescență reglată la temperatura de culoare conformă cu etalonul A.
                  Performanțele fotometrice ale unui far care emite lumină galben-selectiv atunci când este echipat cu o lampă cu incandescență incoloră se înmulțesc cu 0,84.
               
            2.   PRIMA EȘANTIONARE
      La prima eșantionare, se aleg în mod aleatoriu patru faruri. Primul eșantion de două faruri este marcat cu litera A, iar al doilea eșantion de două faruri este marcat cu litera B.
      2.1.   Conformitatea nu este contestată
      2.1.1.   Ca urmare a procedurii de eșantionare indicate în figura 1 din prezenta anexă, conformitatea farurilor de serie nu este contestată dacă abaterile valorilor măsurate pentru faruri, în sens nefavorabil, sunt următoarele:
      2.1.1.1.   eșantionul A
      
                  A1:
               
               
                  un far
               
               
                  0 %
               
            
                  celălalt far nu mai mult de
               
               
                  20 %
               
            
                  A2:
               
               
                  ambele faruri peste
               
               
                  0 %
               
            
                  dar nu mai mult de
               
               
                  20 %
               
            se trece la eșantionul B
      2.1.1.2.   eșantionul B
      
                  B1:
               
               
                  ambele faruri
               
               
                  0 %
               
            2.2.   Conformitatea este contestată
      2.2.1.   Ca urmare a procedurii de eșantionare indicate în figura 1 din prezenta anexă, conformitatea farurilor de serie este contestată și producătorului i se cere să își readucă producția în conformitate (aliniere), în cazul în care abaterile valorilor măsurate pentru faruri sunt următoarele:
      2.2.1.1.   eșantionul A
      
                  A3:
               
               
                  un far nu mai mult de
               
               
                  20 %
               
            
                  celălalt far peste
               
               
                  20 %
               
            
                  dar nu mai mult de
               
               
                  30 %
               
            2.2.1.2.   eșantionul B
      
                  B2:
               
               
                  în cazul lui A2
               
            
                  un far peste
               
               
                  0 %
               
            
                  dar nu mai mult de
               
               
                  20 %
               
            
                  celălalt far nu mai mult de
               
               
                  20 %
               
            
                  B3:
               
               
                  în cazul lui A2
               
            
                  un far
               
               
                  0 %
               
            
                  celălalt far peste
               
               
                  20 %
               
            
                  dar nu mai mult de
               
               
                  30 %
               
            2.3.   Retragerea omologării
      Conformitatea este contestată și se aplică punctul 10 în cazul în care, ca urmare a procedurii de eșantionare indicate în figura 1 din prezenta anexă, abaterile valorilor măsurate pentru faruri sunt următoarele:
      2.3.1.   eșantionul A
      
                  A4:
               
               
                  un far nu mai mult de
               
               
                  20 %
               
            
                  celălalt far peste
               
               
                  30 %
               
            
                  A5:
               
               
                  ambele faruri peste
               
               
                  20 %
               
            2.3.2.   eșantionul B
      
                  B4:
               
               
                  în cazul lui A2
               
            
                  un far peste
               
               
                  0 %
               
            
                  dar nu mai mult de
               
               
                  20 %
               
            
                  celălalt far peste
               
               
                  20 %
               
            
                  B5:
               
               
                  în cazul lui A2
               
            
                  ambele faruri peste
               
               
                  20 %
               
            
                  B6:
               
               
                  în cazul lui A2
               
            
                  un far
               
               
                  0 %
               
            
                  celălalt far peste
               
               
                  30 %
               
            3.   REPETAREA EȘANTIONĂRII
      În cazurile A3, B2 și B3 este necesară o nouă eșantionare în termen de două luni de la notificare, selectând un al treilea eșantion C, compus din două faruri, și un al patrulea eșantion D, compus din două faruri, alese din stocul produs după alinierea producției.
      3.1.   Conformitatea nu este contestată
      3.1.1.   Ca urmare a procedurii de eșantionare indicate în figura 1 din prezenta anexă, conformitatea farurilor de serie nu este contestată atunci când abaterile valorilor măsurate pentru faruri sunt următoarele:
      3.1.1.1.   eșantionul C
      
                  C1:
               
               
                  un far
               
               
                  0 %
               
            
                  celălalt far nu mai mult de
               
               
                  20 %
               
            
                  C2:
               
               
                  ambele faruri peste
               
               
                  0 %
               
            
                  dar nu mai mult de
               
               
                  20 %
               
            se trece la eșantionul D
      3.1.1.2.   eșantionul D
      
                  D1:
               
               
                  în cazul lui C2
               
            
                  ambele faruri
               
               
                  0 %
               
            3.2.   Conformitatea este contestată
      3.2.1.   Ca urmare a procedurii de eșantionare indicate în figura 1 din prezenta anexă, conformitatea farurilor de serie este contestată și producătorului i se cere să își repună producția în conformitate (aliniere), în cazul în care abaterile valorilor măsurate pentru faruri sunt următoarele:
      3.2.1.1.   eșantionul D
      
                  D2:
               
               
                  în cazul lui C2
               
            
                  un far peste
               
               
                  0 %
               
            
                  dar nu mai mult de
               
               
                  20 %
               
            
                  celălalt far nu mai mult de
               
               
                  20 %
               
            3.3.   Retragerea omologării
      Conformitatea este contestată și se aplică punctul 10 în cazul în care, ca urmare a procedurii de eșantionare indicate în figura 1 din prezenta anexă, abaterile valorilor măsurate pentru faruri sunt următoarele:
      3.3.1.   eșantionul C
      
                  C3:
               
               
                  un far nu mai mult de
               
               
                  20 %
               
            
                  celălalt far peste
               
               
                  20 %
               
            
                  C4:
               
               
                  ambele faruri peste
               
               
                  20 %
               
            3.3.2.   eșantionul D
      
                  D3:
               
               
                  în cazul lui C2
               
            
                  un far 0 % sau peste
               
               
                  0 %
               
            
                  celălalt far peste
               
               
                  20 %